Μυριοκέφαλα Ρεθύμνης

Τα Μυριοκέφαλα είναι χωριό και έδρα ομώνυμης κοινότητος του Δήμου Ρεθύμνης στην Περιφερειακή Ενότητα Ρεθύμνης της Κρήτης.

 Γεωγραφία, προέλευση ονόματος, στοιχεία ιστορίας 
Τα Μυριοκέφαλα βρίσκονται 33 χιλιόμετρα νοτιοδυτικά του Ρεθύμνου, στις βορειοδυτικές παρυφές του όρους Κρυονερίτης (ύψος 1.228 μ.) σε υψόμετρο 500 μέτραΠάπυρος Λαρούς Μπριτάννικα, Αθήνα, 1996 με θέα προς τη μεγάλη κοιλάδα της Ασή ΓωνιάςΣτέργιου Σπανάκη, Πόλεις και χωριά της Κρήτης στο  πέρασμα των Αιώνων (μητρώον των οικισμών), Γραφικές Τέχνες-Γ. Δετοράκης, Ηράκλειο 1993, τόμος Α΄, σελ. 574. Η ονομασία του οφείλεται στα μύρια (πολλά) κεφάλια, δηλαδή λόφους, στα οποία είναι κτισμένο το χωριό. Τα Μυριοκέφαλα κατοικούνταν από το 10ο αιώνα, όπως αναφέρεται στη διαθήκη του Ιωάννη Ξένου ή Ερημίτη. Σε αυτά υπάγεται και ο οικισμός Μαρουλού Λευτ. Κρυοβρυσανάκης, Ρεθυμνιώτικος Πανδέκτης, εκδόσεις τυποσπουδή, Ρέθυμνο 1993, σελ. 144 Στο χωριό υπάρχει μια πηγή με άφθονο κρύο νερό, που σύμφωνα με την παράδοση έγινε από το χέρι του Ιωάννη Ερημίτη, που ακούμπησε στο έδαφος και άρχισε ν’ αναβλύζει νερό από πέντε σημεία (τα δάκτυλά του). Το νερό αυτό θεωρείται αγίασμα.Λευτ. Κρυοβρυσανάκης, ο.π., σελ.145
Πραγματικός Πληθυσμός Μυριοκέφαλων    Εθνική Στατιστική Αρχή, Ψηφιακή Βιβλιοθήκη (ΕΛΣΑΤ), Απογραφές 1913-2001
 Οικισμός  1913  1920  1928  1940  1951  1961 1971 1981 1991 2001 Μυριοκέφαλα 315 267  251 297 325 324 285 266 281 402 Μαρουλού - 113  91 88 86 69 63 76 59 55 Σύνολο  315 380 342 385 411 393 348 342 340 457 

Εκκλησιαστική υπαγωγή
Η εκκλησία του χωριού είναι αφιερωμένη στη Γέννηση της Θεοτόκου καλούμενη και "Παναγία των Μυριοκεφάλων". Εκκλησιαστικά υπάγεται στην Ε΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.

Αξιοθέατα:Μνημεία, Ναοί, Σημαντικά Κτίρια

Ο Ιερός ναός της  Παναγίας των Μυριοκεφάλων που βρίσκεται μέσα στο χωριό είναι μια από τις αρχαιότερες εκκλησίες του νομού Ρεθύμνης. Πρόκειται για το καθολικό της άλλοτε - μη σωζόμενης σήμερα - μονής Μυριοκεφάλων, που έχτισε στις αρχές του 11ου αιώνα ο 'Οσιος Ιωάννης ο Ξένος Μιχάλης Τρούλης, Ιερά Μητρόπολις Ρεθύμνης και Αυλοποτάμου, Ιστορία-Μνημεία-Θησαυροί, Ι.Μ.Ρ.Α., Ρέθυμνο, 2000, σελ. 61, 72, ο οποίος μάλιστα εξόπλισε τη Μονή με εικόνες, σκεύη και άλλα εκκλησιαστικά αντικείμενα που ο ίδιος έφερε από την Κωνσταντινούπολη. Το μοναστήρι που λειτουργούσε σε όλη τη διάρκεια της βενετικής κυριαρχίας και της τουρκοκρατίας ατόνησε από τις αρχές του 20αι. Αναδείχθηκε σε σημαντικό προσκύνημα τόσο από την ιερότητα του χώρου όσο και από την ευλάβεια των χριστιανών στη θαυματουργή εικόνα της Παναγιάς της Αντιφωνήτριας Μιχάλης Τρούλης, ο.π., σελ. 112Νίκος Ψιλάκης, Λαϊκές τελετουργίες στην Κρήτη, εκδόσεις ΚΑΡΜΑΝΩΡ, Ηράκλειο 2005, σελ.324. Εορτάζει στις 8 Σεπτεμβρίου και γίνεται μεγάλο πανηγύρι.A. Νενεδάκης, Ρέθεμνος τριάντα αιώνες πολιτεία, Αθήνα 1983, σελ. 138 Η εκκλησία έχει σχήμα ελεύθερου σταυρού με τρούλο. Υπέροχη φέρεται η αγιογράφηση του Βαϊοφόρου Χριστού στο εσωτερικό της εκκλησίας Ιωάννης Σπαθαράκης, Βυζαντινές τοιχογραφίες Νομού Ρεθύμνου, εκδόσεις Μίτος, Ρέθυμνο, 1999, σελ.40-41

Μεταφορές, συγκοινωνία
Υπάρχουν δρομολόγια του ΚΤΕΛ Χανίων-Ρεθύμνου που εξυπηρετούν τη συγκεκριμένη περιοχή (δύο δρομολόγια, πρωί και μεσημέρι, τις καθημερινές και όχι τα Σαββατοκύριακα) 

 Διοικητικά 
Δείτε: Κοινότητα Μυριοκεφάλων

Ως οικισμός αναφέρεται επίσημα το 1925 με το ΦΕΚ 27Α - 31/01/1925 να προσαρτάται στην τότε κοινότητα Αρολιθίου. Το 1931 με το ΦΕΚ 301Α - 29/08/1931 ορίζεται έδρα της κοινότητας Μυριοκεφάλων, ενώ το 2010 με το ΦΕΚ 87Α - 07/06/2010 αποσπάται από το δήμο Λαππαίων και προσαρτάται στο δήμο Ρεθύμνης. Σύμφωνα με την απογραφή του 2011 έχει πληθυσμό 309 κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10888 (σελ. 414 του pdf).

 Δείτε επίσης 
 Δήμος Ρεθύμνης
 Διοικητική διαίρεση νομού Ρεθύμνης (πρόγραμμα Καποδίστριας)
 Δήμος Λαππαίων
 Σίβας Πυργιωτίσσης

 Εξωτερικοί σύνδεσμοι 
Οδηγός: Ποδηλατικές διαδρομές (σε μορφή  pdf και έντυπο) Επιτροπή τουριστικής προβολής νομού, ανακτήθηκε 7-4-2012
Πρωτ.Ιωάννη Νικ. Λελεδάκη: Ενορία Μυριοκεφάλων

Παραπομπές, Πηγές

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης